cyanic-selkie/wikianc huggingface dataset:
भानाराठ, सोमेश्वर तहसील
भानाराठ, सोमेश्वर तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
काच धमन
काच धमन (Glassblowing) काच बनाने की एक विधि है जिसमें द्रवित काच को एक फुँकनी के माध्यम से फूँककर (धमन करके) उसका बुलबुला (parison) बनाया जाता है। यह कार्य करने वाले को 'ग्लासब्लोवर' कहते हैं।
बंदेंरेगड, नेरडिगोंड मण्डल
बंदेंरेगड, नेरडिगोंड मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
बूमाइजर, कांडा तहसील
बूमाइजर, कांडा तहसील में भारत के उत्तराखण्ड राज्य के अन्तर्गत कुमाऊँ मण्डल के बागेश्वर जिले का एक गाँव है।
बहुमूल्य रत्न
कश्मीर का नीलम, गोलकुण्डा का हीरा, अज्मेर का पन्ना, सूरत का हीरा, आदि भारत में पाए जाने वाले बहुमूल्य रत्न हैं।
शेहबाजपुर, चंदौसी (मुरादाबाद)
भारत की जनगणना अनुसार यह गाँव, तहसील चंदौसी, जिला मुरादाबाद, उत्तर प्रदेश में स्थित है।
सम्बंधित जनगणना कोड: राज्य कोड :09 जिला कोड :135 तहसील कोड : 00722
धारा पाश
धारा पाश या धारा प्रस्पन्द ( current loop) का उपयोग विद्युत संकेतन में किया जाता है। इसकी सहायता से एक जोड़ी तारों (दो तारों) के द्वारा किसी दूरस्थ युक्ति को मॉनीटर किया जा सकता है या नियंत्रित किया जा सकता है। 4 से 20 mA का धारा पाश सर्वाधिक प्रचलित औद्योगिक मानक बन चुका है।  इसका उपयोग नियंत्रण में किया जाता है।
गौरा गाँव, हलसी (लखीसराय)
गौरा हलसी, लखीसराय, बिहार स्थित एक गाँव है।
सहज वृत्ति (इंस्टिंक्ट)
सहज वृत्ति या मूलप्रवृत्ति (instinct), किसी व्यवहार विशेष की तरफ [[जीवों]] के स्वाभाविक झुकाव को कहते हैं। गतिविधियों के स्थायी पैटर्न भुलाये जाते हैं और वंशानुगत होते हैं। किसी संवेदनशील समय में पड़ी छाप के कारण इसके उत्प्रेरक काफी विविध प्रकार के हो सकते हैं, या आनुवंशिक रूप से निर्धारित भी हो सकते हैं। सहज वृत्ति वाली गतिविधियों के स्थायी पैटर्न को पशुओं के व्यवहार में देखा जा सकता है, जो ऐसी कई गतिविधियों (अक्सर काफी जटिल) में संलग्न रहते हैं जो पूर्व अनुभवों पर आधारित नहीं होती हैं, जैसे कि कीड़ों के बीच प्रजनन तथा भोजन संबंधी गतिविधियां. समुद्र तट पर प्रजनित समुद्री कछुए स्वतः ही समुद्र की ओर चलने लगते हैं और मधुमक्खियां नृत्य द्वारा खाद्य स्रोत की दिशा के बारे में बताती हैं; ये किसी औपचारिक शिक्षा के बिना ही होते हैं। अन्य उदाहरणों में जानवरों की लड़ाई, जानवरों का प्रेमालाप संबंधी व्यवहार, बचने के आतंरिक तरीके और घोसलों का निर्माण शामिल हैं। इसी अवधारणा के लिए एक और शब्द है 'सहज व्यवहार'.
सहज वृत्ति वाली गतिविधियों - शिक्षण आधारित गतिविधियों के विपरीत, जो स्मृति पर आधारित होती हैं और अनुभवों के आधार पर व्यक्तिगत रूप से संग्रहीत सफल प्रतिक्रियाएं प्रदान करती हैं - में कोई प्रशिक्षण शामिल नहीं होता है, वे अन्तर्निहित होती हैं और किसी प्रशिक्षण के बिना ही इस्तेमाल के लिए तैयार रहती हैं। कुछ सहज वृत्ति वाले व्यवहार प्रकट होने के लिए परिपक्वता संबंधी प्रक्रियाओं पर निर्भर करते हैं।
जैविक प्रवृत्तियां सहज तथा जैविक रूप से उत्प्रेरित व्यवहार होते हैं जिन्हें आसानी से सीखा जा सकता है। उदाहरण के लिए, एक बछड़ा एक घंटे में ही खड़े होना, चलना, कूदना-फांदना तथा दौड़ना सीख सकता है। एक जैविक प्रवृत्ति का मतलब यह भी है कि कुछ व्यक्ति अपनी आनुवंशिक संरचना के कारण कुछ विशेष परिस्थितियों तथा बीमारियों के प्रति अधिक संवेदनशील हो सकते हैं। स्नायविक प्रतिवर्त (न्यूरोलोजिकल रिफ्लेक्स) जैसे व्यवहार को और अधिक बेहतर करने के लिए प्रशिक्षण की आवश्यकता होती है। विशुद्ध प्रर्तिवर्तों (रिफ्लेक्सेज) तथा सहज वृत्ति में, तंत्रिका प्रणाली में उनकी मौजूदगी की स्थिति के अनुसार अंतर किया जा सकता है; प्रतिवर्त रीढ़ संबंधी या अन्य परिधीय गैन्ग्लिया द्वारा नियंत्रित होते हैं, जबकि सहज वृत्ति पर मस्तिष्क का अधिकार होता है। ऐसी परिस्थिति जिसमे दो सहज वृत्तियां एक दूसरे की विरोधाभासी हों, कोई जानवर विस्थापन गतिविधियों की ओर रुख कर सकता है।
विकास
सहज व्यवहार को पशु जीवन में काफी व्यापक रूप से प्रदर्शित किया जा सकता है। डार्विन के 'प्राकृतिक चयन द्वारा विकास' के सिद्धांत के अनुसार प्रतिस्पर्धा में विजयी होने तथा जीवित रहने की बेहतर दर के लिए प्राणियों में सहज वृत्ति जैसे अनुकूल गुणों का चयन किया जाता है। इस प्रकार, विकासवादी जीव विज्ञान के लिए, सहज वृत्तियों को योग्यतम की उत्तरजीविता (सरवाइवल ऑफ दी फिटेस्ट) के अनुकूल व्यवहार के रूप में समझाया जा सकता है।
कुछ ख़ास किस्म के पक्षियों में तत्काल सहज वृत्ति का एक अच्छा उदाहरण है 'छाप छोड़ना (इम्प्रिन्टिंग)'. यह वही व्यवहार जो बत्तख के बच्चों को अपने सामने आने वाली पहली चलती हुई वस्तु के पीछे जाने के लिए प्रेरित करता है, क्योंकि यह आमतौर पर उनकी मां ही होती है। इस अवधारणा पर मनोवैज्ञानिक कोनराड लॉरेन्ज द्वारा काफी काम किया गया है। छाप छोड़ने का एक अन्य महत्त्वपूर्ण पहलू है यौन संबंधी चयन. युवा पक्षी पसंदीदा साथी के चुनाव के लिए अपने विपरीत लिंग के अभिभावक के गुणों को अधिक महत्त्व देते हैं। एक निरोधात्मक प्रभाव है वेस्टरमार्क प्रभाव, अर्थात एक संवेदनशील अवधि के दौरान काफी निकट संपर्क के कारण अपने भाइयों-बहनों के प्रति आकर्षित न होने की प्रवृत्ति.
यह विचार कि सहज वृत्ति संबंधी व्यवहार के लिए किसी शिक्षण की आवश्यकता नहीं होती है, हमेशा लागू नहीं होता, खासकर जब स्वयं व्यवहार की बात हो। लेकिन प्रमुख उत्प्रेरक और विशिष्ट परिणाम विभिन्न आगतों (इनपुट्स) की वजह से कुछ भिन्न अवश्य हो सकते हैं। परिणाम इस अर्थ में भिन्न हो सकता है कि एक फिंच चिड़िया स्वाभाविक रूप से गाना गायेगी, लेकिन वो प्रायः उन्ही गानों को गायेगी जिन्हें उसने एक संवेदनशील अवधि के दौरान ग्रहण किया है; फिंच चिड़िया के गानों में अलग क्षेत्रीय शैलियों की मौजूदगी का कारण भी यही होता है।
बाल्डविन प्रभाव
बाल्डविन प्रभाव दो चरणों में कार्य करता है। सबसे पहले, फीनोटाईपिक प्लास्टीसिटी एक व्यक्ति को एक आंशिक रूप से सफल उत्परिवर्तन के साथ समन्वय बिठाने में सक्षम बनाता है, जो अन्यथा उस व्यक्ति के लिए बिलकुल ही बेकार होता है। यदि यह उत्परिवर्तन समग्र फिटनेस को बढ़ाता है तो यह सफल होगा और पूरी आबादी में इसका विस्तार होगा। फीनोटाईपिक प्लास्टीसिटी सामान्यतः किसी व्यक्ति के लिए काफी महंगी साबित होती है; शिक्षण के लिए समय और ऊर्जा की आवश्यकता होती है और कई बार इसमें खतरनाक गलतियां भी शामिल होती हैं। इसलिए एक दूसरा चरण भी है: पर्याप्त समय प्रदान किये जाने पर, विकास प्लास्टिक प्रक्रिया को हटाने के लिए एक अनवरत प्रक्रिया को खोज सकता है। इस प्रकार एक व्यवहार जिसे पहले सीखा गया था (प्रथम चरण), बाद में समय के साथ सहज वृत्ति में परिवर्तित हो जाता है (द्वितीय चरण)। पहली ही सरसरी दृष्टि में यह लैमार्क विकास के समान लगता है, लेकिन फीनोटाइप के अनुभव के आधार पर जीनोटाइप में कोई प्रत्यक्ष परिवर्तन नहीं होता है।
वैज्ञानिक परिभाषा
"सहज वृत्ति" शब्द का मनोविज्ञान में एक लंबा और विविध प्रयोग रहा है। 1870 के दशक में, विल्हेम वुन्ड्ट ने प्रथम मनोविज्ञान प्रयोगशाला की स्थापना की। उस समय, मनोविज्ञान मूलतः दर्शन की एक शाखा थी, परन्तु व्यवहार का वैज्ञानिक पद्धति के ढांचे के भीतर अधिकाधिक परीक्षण किया जाने लगा। हालांकि वैज्ञानिक पद्धति के उपयोग के कारण शब्दों को काफी विशुद्ध तरीके से परिभाषित किया जाने लगा था, 19 वीं शताब्दी के अंत तक अधिकांश दोहराए जाने वाले व्यवहार को सहज वृत्ति माना जाने लगा। उस समय साहित्य के एक सर्वेक्षण में एक शोधकर्ता ने 4000 मानव सहज वृत्तियों को सूचीबद्ध किया, अर्थात ऐसा प्रत्येक दोहराया जाने वाला व्यवहार जिसका किसी न किसी ने नामकरण किया हो। जैसे-जैसे शोध बढ़ती गयी और शब्दों को बेहतर तरीके से परिभाषित किया जाने लगा, मानव व्यवहार के वर्णन रूप में सहज वृत्ति का इस्तेमाल कम मात्रा में किया जाने लगा। 1960 में तुलनात्मक मनोविज्ञान की शुरुआत करने वाले फ्रैंक बीच की अध्यक्षता वाले एक सम्मेलन (जिसमे इस क्षेत्र की अन्य अग्रणी हस्तियां भी शामिल हुई थीं) में, इस शब्द के प्रयोग को काफी सीमित कर दिया गया। 60 और 70 के दशक के दौरान, पाठ्यपुस्तकों में मानव व्यवहार के संदर्भ में सहज वृत्ति की कुछ चर्चाओं को अभी भी शामिल किया जाता था। वर्ष 2000 तक, परिचयात्मक मनोविज्ञान की 12 सर्वाधिक बिक्री वाली पाठ्यपुस्तकों के एक सर्वेक्षण में सहज वृत्ति के केवल एक संदर्भ की चर्चा की गयी थी और वह सिगमंड फ्रायड के "इड" सहज वृत्ति के संदर्भ में था।
किसी भी दोहराए जाने वाले व्यवहार को "सहज वृत्ति" कहा जा सकता है, इसी शब्द को किसी भी अन्य ऐसे व्यवहार के लिए भी प्रयुक्त किया जा सकता है जिसके लिए कोई सशक्त निहित कारण मौजूद हो। हालांकि, किसी जीव के नियंत्रण से बाहर के व्यवहार तथा दोहराए जाने वाले व्यवहर के बीच भेद करने के लिए हम 1960 के सम्मलेन से निकल कर आने वाली पुस्तक "इंस्टिंक्ट" (1961) का रुख कर सकते हैं। सहज वृत्ति तथा अन्य प्रकार के व्यवहारों के बीच भेद करने के लिए कई मानदंडों को स्थापित किया गया था। सहज वृत्ति माने जाने के लिए किसी व्यवहार के लिए निम्न का होना आवश्यक है - 1) स्वचालित, 2) प्रबल, 3) विकास के किसी बिंदु पर प्रकट होना, 4) वातावरण की किसी घटना द्वारा उत्प्रेरित, 5) प्रजाति के प्रत्येक सदस्य में दिखाई देना, 6) असंशोधनीय, 7) ऐसे व्यवहार को नियंत्रित करना जिसके लिए जीव को किसी प्रशिक्षण की आवश्यकता नहीं है (हालांकि जीव को अनुभव का फायदा अवश्य हो सकता है और उस हद तक यह व्यवहार संशोधनीय है)। इनमें से एक या अधिक मापदंड का अभाव इस बात का संकेत है कि व्यवहार पूरी तरह से सहज वृत्ति नहीं है। सहज वृत्तियां कीड़ों और जानवरों में मौजूद होती हैं, जैसा कि उनके उन व्यवहारों में देखा जा सकता है जिन्हें शिक्षण द्वारा परिवर्तित नहीं किया जा सकता. मनोवैज्ञानिक इस बात को मानते हैं कि मनुष्यों में कई ऐसी जैविक प्रवृत्तियां और व्यवहार मौजूद होते हैं जिन्हें उनकी जैविक संरचना के कारण सीखना आसान होता है, उदाहरण के लिए चलना या बात करना।
अगर इन मानदंडों का विशुद्ध वैज्ञानिक तरीके से प्रयोग किया जाये, "सहज वृत्ति" शब्द के प्रयोगों को मानव व्यवहार के संदर्भ में इस्तेमाल नहीं किया जा सकता. जब ममता, क्षेत्र-आधिपत्य, खाना, संभोग, आदि जैसे शब्दों का इस्तेमाल मानव व्यवहार के लिए किया जाता है, तो ऐसा प्रतीत होता है कि वे उपरोक्त मानदंडों पर पूरी तरह से खरे नहीं उतरते हैं। पशुओं के शीतस्वापन, प्रवास, घोंसले का निर्माण, संभोग आदि जैसे व्यवहारों के विपरीत (जो स्पष्ट रूप से सहज वृत्ति के तहत आते हैं), कोई भी मानव व्यवहार आवश्यक मानदंडों को पूरा नहीं करता है। और पशुओं के संबंध में भी, कई मामलों में अगर सही शिक्षण को प्रकट होने से रोक दिया जाये तो ये सहज वृत्ति वाले व्यवहार भी गायब हो जाते हैं, जो यह इंगित करता है कि वे शक्तिशाली किन्तु सीमित जैविक प्रवृत्तियां मात्र हैं। अंतिम विश्लेषण में, इस परिभाषा के तहत कोई भी मानव सहज वृत्ति मौजूद नहीं है।
मनुष्यों में
कुछ सामाजिक तथा प्राकृतिक जैव विज्ञानियों ने मानव तथा पशु सामाजिक व्यवहार को सहज वृत्ति के संदर्भ में समझने की चेष्टा की है। मनोविश्लेषकों का कहना है कि सहज वृत्ति मानवीय प्रेरक शक्तियों (जैसे सेक्स तथा आक्रामकता) को संदर्भित करती है, जो कभी-कभार जीवन संबंधी सहज वृत्ति या मृत्यु संबंधी सहज वृत्ति के रूप में दिखाई देती हैं। प्रेरक शक्तियों शब्द के इस प्रयोग को मुख्यतः सहज प्रवृत्तियों शब्द से प्रतिस्थापित कर दिया गया है।
मानवीय सहज वृत्तियों को स्वतः होने वाली क्रियाओं (इंस्टिंकटिव रिफ्लेक्सेज) में भी देखा जा सकता है। बाबिन्सकी रिफ्लेक्स (पैर को छूने पर पंजों को हिलाना) जैसी सहज क्रियाओं को शिशुओं में देखा जा सकता है और वे विकास के चरणों को इंगित करती हैं। इन सहज क्रियाओं को विशुद्ध रूप से सहज वृत्ति माना जा सकता है क्योंकि वे आमतौर पर पर्यावरणीय प्रभावों या अनुकूलन के बिना ही होती हैं।
अतिरिक्त मानव लक्षण जिन्हें सहज वृत्ति के रूप में देखा गया है, इस प्रकार हैं: सोना, घृणा, चेहरा पढ़ना, भाषा सीखना, "लड़ना या भागना" और "वशीभूत करना या होना". मनुष्यों तथा वानर समाजों में किये गए कुछ प्रयोग भी इस निष्कर्ष पर पहुंचे हैं कि निष्पक्षता की भावना को सहज वृत्ति के तहत माना जा सकता है, जहां मनुष्य तथा वानर स्वयं तथा दूसरों के साथ किये गए पक्षपाती व्यवहार के विरोध में स्वयं के हितों को नुकसान पहुंचाने के लिए भी तत्पर रहते हैं।
अन्य समाजशास्त्रियों का तर्क है कि मनुष्य में कोई सहज वृत्ति नहीं होती है; वे उसे इस रूप में परिभाषित करते हैं, "एक प्रजाति विशेष के प्रत्येक सदस्य में मौजूद रहने वाले जटिल व्यवहार, जो सहज होते हैं और जिनपर काबू नहीं पाया जा सकता है।" ऐसे समाजशास्त्रियों का तर्क है कि सेक्स और भूख जैसी प्रवृत्तियों को सहज वृत्ति नहीं माना जा सकता क्योंकि उनपर काबू पाया जा सकता है। यह पारिभाषिक तर्क जीव विज्ञान और समाजशास्त्र की कई परिचयात्मक पाठ्यपुस्तकों में मौजूद है, लेकिन अभी भी इसपर गरमा-गरम बहस जारी है। मनोविज्ञानी इब्राहीम मास्लो का तर्क है कि मनुष्यों में अब कोई भी सहज वृत्ति मौजूद नहीं रह गयी है क्योंकि हमारे पास कुछ परिस्थितियों में उनपर काबू पाने की क्षमता मौजूद है। उनका मानना है कि जिसे हम सहज वृत्ति कहते हैं उसे अक्सर सटीक तरीके से परिभाषित नहीं किया जाता और वास्तव में वह अति सशक्त इच्छा के सिवा और कुछ नहीं है। मास्लो के लिए, सहज वृत्ति वह है जिसपर काबू न पाया जा सके और इसलिए अतीत में संभवतः यह मनुष्यों पर लागू होती रही होगी लेकिन आज ऐसा नहीं है।
सुमन मिश्रा
सुमन मिश्रा एक भारतीय अभिनेत्री, मॉडल और नर्तक है, जिन्हें जुगनू इशीकी के नाम से भी जाना जाता है। उनका जन्म २४ दिसंबर १९८९ को जमशेदपुर, झारखंड में हुआ था।
प्रारम्भिक जीवन
सुमन मिश्रा ने डी॰बी॰एम॰एस॰ से अपनी पढ़ाई पूरी की और मोतीलाल नेहरू पब्लिक स्कूल से अपनी उच्च शिक्षा प्राप्त की। उन्होंने मुंबई में सोफिया कॉलेज फॉर वुमन से स्नातक किया। वह चार साल की उम्र से नृत्य कर रही थीं और कथक नृत्य में उन्होंने मास्टर्स पूरी की है। सुमन ने अपना कैरियर मॉडलिंग से शुरू किया और बाद में उन्होंने बहुत सी फिल्मों में काम किया। उन्होंने बहुत से प्रचार गीत किए, आइटम सोंग भी किया और प्रकाश झा की फिल्म क्रेजी कुक्कड़ फेमिली में भी किरदार निभाया है।
लोदबगड, रानीखेत तहसील
लोदबगड, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
सरस्वतीचन्द्र (फ़िल्म)
सरस्वतीचन्द्र १९६८ में बनी एक काली-सफ़ेद चलचित्र है। इसे गोविन्द सरैया ने निदेशित किया है और इसके मुख्य कलाकार हैं नूतन और मनीष। यह हिन्दी फ़िल्म की आख़िरी काली-सफ़ेद सिनेमा है।
यह फ़िल्म गुजराती भाषा के इसी नाम के उपन्यास पर आधारित है जिसे गोवर्धनराम माधवराम त्रिपाठी ने लिखा था जो बीसवीं सदी के शुरुआती काल के प्रसिद्ध गुजराती लेखक थे। इस फ़िल्म को उत्कृष्ट छायांकन और उत्कृष्ट संगीत के लिए राष्ट्रीय फ़िल्म पुरस्कार मिले थे।
संक्षेप
सरस्वती (मनीष) उसकी सौतेली माँ द्वारा उदासीनता के साथ पाला जाता है और फिर भी वह एक उदार व्यक्ति के रूप में बड़ा होता है। उसके अपने विचार हैं जो वह अपने पिता के साथ बांटता नहीं है। उसके पिता उसकी शादी एक अमीर परिवार की पढ़ी-लिखी लड़की कुमुद (नूतन) के साथ तय कर देते हैं, लेकिन क्रान्तिकारी सरस्वती इस रिश्ते को मंज़ूर नहीं करता है। फिर भी वह कुमुद को चिट्ठी लिखता है और उस ज़माने की रीतियों के विपरीत कुमुद से मिलने चला जाता है। वहाँ उनका प्रेम परवान चढ़ता है और दोनों मंगेतर एक दूसरे के आशिक़ हो जाते हैं। लेकिन तक़दीर को कुछ और ही मंज़ूर है।
संगीत
इस फ़िल्म में गीत इन्दीवर के हैं और संगीत कल्याणजी-आनन्दजी ने दिया है।
न्यूज़ीलैंड क्रिकेट टीम का ऑस्ट्रेलिया दौरा 2015-16
न्यूजीलैंड क्रिकेट टीम ने तीन टेस्ट मैच और चार दौरे मैच खेलने के लिए 23 अक्टूबर से 1 दिसंबर 2015 तक ऑस्ट्रेलिया का दौरा किया। एडिलेड ओवल में श्रृंखला का तीसरा मैच पहला डे-नाइट टेस्ट था। माइकल हसी ने दौरे के मैच के लिए प्रधान मंत्री के ग्यारहवें पक्ष की कप्तानी की, और दिन-रात्रि टेस्ट की तैयारी में, इस खेल में एक गुलाबी गेंद का इस्तेमाल किया गया।
ऑस्ट्रेलिया ने ब्रिस्बेन और एडिलेड में जीत के साथ श्रृंखला 2-0 से जीती, पर्थ में दूसरा टेस्ट ड्रॉ रहा।
चित्रा भरुचा
चित्रा भरुचा (एमबीई, एफआरसीपैथ, एफआरएसऐ), एक पूर्व सलाहकार हैमेटोलॉजिस्ट और बीबीसी ट्रस्ट की पूर्व उपाध्यक्ष हैं। वह बीबीसी की अध्यक्ष बनने वाली पहली महिला व पहली दक्षिण एशियाई बनी।
प्रारम्भिक जीवन
उनका जन्म मदुरई, भारत में हुआ था। वह १९७२ से यूके में रह रही। उनकी शिक्षा इवार्ट स्कूल, मदुरई, व क्रिस्चियन मेडिकल कॉलेज, वेल्लोर में हुई जहा से उन्होंने यूके जाने से पहले की शिक्षा पूरी की। १९८१ और २००० के बीच, वह बेलफास्ट सिटी अस्पताल में सलाहकार हैमेटोलॉजिस्ट ​​थीं और उत्तरी आयरलैंड रक्त परिसंचरण सेवा के उप निदेशक थी। १९९९ में वे जनरल मेडिकल काउंसिल के लिए चुने गए थे, जहां उन्होंने कई पैनलों पर काम किया था। १९९६ में भरूचा मीडिया उद्योग में पदों पर चली गए, १९९९ तक उन्होंने वहाँ उत्तरी आयरलैंड के बीबीसी ब्रॉडकास्टिंग काउंसिल पर काम किया। अप्रैल २००१ में उन्हें स्वतंत्र टेलीविजन आयोग के उत्तरी आयरलैंड सदस्य नियुक्त किया गया, जहां उन्होंने दिसंबर २००३ तक सेवा की। २००८ में उन्हें पशु खाद्य पद्धार्थ उद्योग के लिए एमबीई नियुक्त किया गया।
बीबीसी
अक्टूबर २००६ में, भरूचा को बीबीसी ट्रस्ट के वाइस चेयरमैन के रूप में नियुक्त किया गया था। वह तत्कालीन बीबीसी अध्यक्ष माइकल ग्रेड की उपाध्यक्ष बनने वाली थी परन्तु ग्रेड ने ट्रस्ट के गठन के बाद ही तुरंत इस्तीफा दे दिया इ नवम्बर,२००६ में और इस स्तिथि में भरूचा बीबीसी अध्यक्ष बन गयी।
त्रिभाषा सूत्र
परिचय
भारतीय संविधान की धारा 343, धारा 348 (2) तथा 351 का सारांश यह है कि देवनागरी लिपि में लिखी और मूलत: संस्कृत से अपनी पारिभाषिक शब्दावली को लेने वाली हिन्दी भारतीय संघ की राजभाषा है। इसमें रोमन अंकों का व्यवहार होगा।
राष्ट्रीय भाषाओं में यह मौलिक सिद्धांत मान्य है कि सभी भाषाएं राष्ट्रीय हैं। इसमें उल्लिखित भाषाएं-असमिया, बांग्ला, गुजराती, हिन्दी, कन्नड़, कश्मीरी, मलयालम, मराठी, उड़िया, पंजाबी, संस्कृत, तमिल, तेलुगू, सिंधी, उर्दू, कोंकणी, मणिपुरी, नेपाली, बोडो, संथाली, मैथिली, डोगरी आदि 22 भाषाएं हैं।
त्रिभाषा सूत्र संविधान में नहीं है। सन् 1956 में अखिल भारतीय शिक्षा परिषद् ने इसे मूल रूप में अपनी संस्तुति के रूप में मुख्यमंत्रियों के सम्मेलन में रखा था और मुख्यमंत्रियों ने इसका अनुमोदन भी कर दिया था। 1968 की राष्ट्रीय शिक्षा नीति में इसका समर्थन किया गया था और सन् 1968 में ही पुन: अनुमोदित कर दिया गया था। सन् 1992 में संसद ने इसके कार्यान्वयन की संस्तुति कर दी थी।
यह संस्तुति राज्यों के लिए बाध्यता मूलक नहीं थी क्योंकि शिक्षा राज्यों का विषय है। सन् 2000 में यह देखा गया कि कुछ राज्यों में हिन्दी और अंग्रेजी के अतिरिक्त इच्छानुसार संस्कृत, अरबी, फ्रेंच, तथा पोर्चुगीज भी पढ़ाई जाती हैं। त्रिभाषा सूत्र में 1-शास्त्रीय भाषाएं जैसे संस्कृत, अरबी, फारसी। 2-राष्ट्रीय भाषाएं 3-आधुनिक यूरोपीय भाषाएं हैं। इन तीनों श्रेणियों में किन्हीं तीन भाषाओं को पढ़ाने का प्रस्ताव है। संस्तुति यह भी है कि हिन्दीभाषी राज्यों में दक्षिण की कोई भाषा पढ़ाई जानी चाहिए।
राष्ट्रीय राजमार्ग १३५ए (भारत)
राष्ट्रीय राजमार्ग १३५ए (National Highway 135A) भारत का एक राष्ट्रीय राजमार्ग है। यह पूरी तरह उत्तर प्रदेश में है और दक्षिण में मिर्ज़ापुर से उत्तर में अयोध्या तक जाता है। यह राष्ट्रीय राजमार्ग ३५ का एक शाखा मार्ग है।
मार्ग
इस राजमार्ग के कुछ मुख्य पड़ाव इस प्रकार हैं: मिर्ज़ापुर, भदोही, धनौहा, जौनपुर, शाहगंज, अकबरपुर, अयोध्या।
कर्जवेल्लि, बेज्जूर‌ मण्डल
कर्जवेल्लि, बेज्जूर‌ मण्डल में भारत के आन्ध्रप्रदेश राज्य के अन्तर्गत के अदिलाबादु जिले का एक गाँव है।
अब्दुस्सत्तार
अब्दुस्सत्तार बांग्लादेश के राष्ट्रपति थे। इनका कार्यकाल ३० मई १९८१ २४ मार्च १९८२ तक रहा।
मुथैया मुरलीधरन
मुथैया मुरलीधरन (முத்தையா முரளிதரன், මුත්තයියා මුරලිදරන්, जन्म 17 अप्रैल 1972), मुरली के नाम से प्रसिद्ध, एक श्रीलंकाई क्रिकेटर हैं जिन्हें विजडन क्रिकेटर्स अलमनाक द्वारा 2002 में अब तक के महानतम टेस्ट मैच गेंदबाज का दर्जा दिया गया था। मुथैया मुरलीधरन श्रीलंकाई क्रिकेट खिलाड़ी हैं। उन्होंने 22 जुलाई 2010 में अपने अंतिम टेस्ट मैच की अपनी अंतिम गेंद पर अपना 800वां और अंतिम विकेट लेकर 2010 में टेस्ट क्रिकेट से संन्यास लिया। <Name=bbc–12/13/02>
मुरलीधरन टेस्ट क्रिकेट और एक दिवसीय अंतरराष्ट्रीय मैचों (ओडीआई), दोनों में सबसे अधिक विकेट लेने वाले गेंदबाज हैं। उन्होंने 5 फ़रवरी 2009 में कोलंबो में गौतम गंभीर का विकेट लेकर वसीम अकरम के 502 विकेटों के ओडीआई रिकॉर्ड को पार कर लिया था। मुरलीधरन उस समय टेस्ट क्रिकेट में सर्वाधिक विकेट लेने वाले गेंदबाज बन गए जब उन्होंने 3 दिसम्बर 2007 को पिछले रिकॉर्ड धारक शेन वार्न को पीछे छोड़ दिया। मुरलीधरन ने पहले यह रिकॉर्ड उस समय कायम किया था जब उन्होंने 2004 में कोर्टनी वॉल्श के 519 विकेटों को पीछे छोड़ दिया था लेकिन उसी वर्ष बाद में उनके कंधे में चोट लग गयी और तब वार्न उनसे आगे निकल गए थे।
छह विकेट प्रति टेस्ट के औसत से मुरलीधरन इस खेल में सबसे सफल गेंदबाजों में से एक रहे हैं। मुरलीधरन लगातार 1,711 दिनों की एक रिकार्ड अवधि में 214 टेस्ट मैचों के लिए इंटरनेशनल क्रिकेट काउंसिल की खिलाड़ियों की रैंकिंग की टेस्ट गेंदबाज श्रेणी में पहले स्थान पर बने रहे।
वे तमिल यूनियन क्रिकेट और एथलेटिक क्लब के लिए घरेलू क्रिकेट खेलते हैं और इंडियन प्रीमियर लीग के 2010 सीजन तक चेन्नई सुपर किंग्स के साथ जुड़े हुए थे। नवनिर्मित कोच्चि फ्रैंचाइजी ने 2011 सीजन के लिए मुरली की सफल बोली लगाई|
मुरलीधरन का करियर विवादों से घिरा रहा है, उनकी गेंदबाजी शैली पर अंपायरों और क्रिकेट समुदाय के वर्गों द्वारा कई बार सवाल उठाये गए। कृत्रिम खेल परिस्थितियों के तहत जैव–रासायनिक विश्लेषण के बाद मुरलीधरन की शैली को पहले 1996 में और फिर 1999 में इंटरनेशनल क्रिकेट काउंसिल द्वारा सही ठहराया गया। आस्ट्रेलिया के पूर्व टेस्ट खिलाड़ी ब्रूस यार्डली जो अपने समय में स्वयं एक ऑफ स्पिनर थे, उन्हें यह सुनिश्चित करने का कार्य सौंपा गया कि क्या मुरलीधरन अपनी सभी गेंदों को उसी जोश के साथ डाल पाते हैं जैसा कि उन्होंने 2004 में परीक्षण के समय की मैच परिस्थितियों में किया था। मुरलीधरन ने उस समय तक 'दूसरा' की गेंदबाजी शुरू नहीं की थी। उनकी 'दूसरा' की वैधता पर 2004 में पहली बार सवाल उठाया गया। इस डिलीवरी को आईसीसी की कोहनी विस्तार सीमाओं से नौ डिग्री तक बढ़ा हुआ पाया गया, उस समय स्पिनरों के लिए पांच डिग्री की सीमा थी। गेंदबाजी की शैलियों पर आधिकारिक अध्ययनों के आधार पर यह खुलासा हुआ कि सभी गेंदबाजों में 99 प्रतिशत कोहनी के विस्तार की सीमा से आगे चले जाते थे, आईसीसी ने 2005 में सभी गेंदबाजों पर लागू होने वाली सीमाओं को संशोधित कर दिया। मुरलीधरन का 'दूसरा' संशोधित सीमाओं के दायरे में आता है।
फरवरी 2009 में क्रिकेट के दोनों स्वरूपों में सर्वाधिक विकेट लेने वाले गेंदबाज बनने के बाद मुथैया मुरलीधरन ने संकेत दिया है कि वे 2011 के विश्व कप के समापन पर संन्यास ले सकते हैं। उन्होंने कहा "मुझे लगता है मैं अपने शरीर और दिमाग से फिट हूँ, मैं अपने क्रिकेट का आनंद ले रहा हूँ और अधिक से अधिक खेलना चाहता हूँ. लेकिन अगले विश्व कप के बाद, मेरे पास इस खेल में हासिल करने के लिए कुछ भी नहीं बचेगा. विश्व कप "मेरे करियर के अंत की निशानी होनी चाहिए| मुरलीधरन ने टेस्ट क्रिकेट से अपने संन्यास की घोषणा गाले में भारत के खिलाफ 18 जुलाई 2010 को शुरू हुए पहले टेस्ट के बाद की थी। उस मैच के दौरान उन्होंने 8 विकेट हासिल किये और प्रज्ञान ओझा को आउट कर 800 टेस्ट विकेट लेने के मील के पत्थर तक पहुंचने वाले पहले खिलाड़ी बन गए।
प्रारंभिक वर्ष और निजी जीवन
मुथैया मुरलीधरन अंतरराष्ट्रीय क्रिकेट में श्रीलंका का प्रतिनिधित्व करने वाले पहले और एकमात्र भारतीय मूल के तमिल हैं। उनके पास भारत की प्रवासी नागरिकता (ओसीआई) है और उन्हें भारत की यात्रा के लिए किसी वीजा की आवश्यकता नहीं है। उनके प्रबंधक कुशील गुणशेखरा के अनुसार मुरलीधरन इस स्थिति को हासिल करने के पात्र हैं क्योंकि उनका परिवार भारतीय मूल का है।
मुरलीधरन के दादा पेरियासामी सिनासामी 1920 में मध्य श्रीलंका के चाय बागानों में काम करने के लिए दक्षिण भारत से आये थे। name=Telegraph, UK,–09/12/07> मुरलीधरन का संबंध कोंगू वेल्लालर जाति है जो भारत के तमिलनाडु राज्य के उत्तर–पश्चिमी भाग के लोगों के अधिकांश लोगों की जाति है। सिनासामी बाद में अपनी बेटियों के साथ अपने जन्म के देश लौट आए और भारत के तमिलनाडु राज्य के तिरूचिरापल्ली में बस गए। हालांकि मुथैया मुरलीधरन के पिता मुथैया अपने पुत्रों सहित श्रीलंका में ही रह गए।
मुरलीधरन का जन्म कुंडासाले (कैंडी के निकट) में नत्तारामपोथा गांव में हुआ था, वे सिनासामी मुथैया और लक्ष्मी के चार पुत्रों में सबसे बड़े थे। मुरलीधरन के पिता सिनासामी मुथैया बिस्कुट बनाने का एक सफल व्यापार चलाते हैंname="Mulari early days">
मुरलीधरन जब नौ साल के थे उन्हें कैंडी के एंथनी कॉलेज में भेजा गया था जो बेनेडिक्ट भिक्षुओं द्वारा संचालित एक निजी स्कूल था। उन्होंने अपना क्रिकेट करियर एक मध्यम तेज गेंदबाज के रूप में शुरू किया था लेकिन अपने स्कूल के कोच, सुनील फर्नान्डो की सलाह पर चौदह साल की आयु में ऑफ–स्पिन को चुना। उन्होंने जल्द ही प्रभावित किया और स्कूल प्रथम एकादश में चार साल के लिए खेलने चले गए। उन दिनों वे एक आलराउंडर के रूप में खेला करते थे और मध्यक्रम में बल्लेबाजी करते थे। सेंट एंथोनी कॉलेज में अपने अंतिम दो सीजनों में उन्होंने सौ से अधिक विकेट लिए और 1990/91 में उन्हें "बाटा स्कूलब्वाय क्रिकेटर ऑफ द ईयर" नामित किया गया। name="Observer Schoolboy Cricketer of the Year">
स्कूल छोड़ने के बाद वे तमिल यूनियन क्रिकेट एंड एथलेटिक क्लब में शामिल हो गए और 1991 में इंग्लैंड के श्रीलंका 'ए' के दौरे के लिए चुने गए। वे पांच मैचों में खेले लेकिन एक भी विकेट लेने में असफल रहे। अपनी श्रीलंका वापसी के बाद उन्होंने एलन बोर्डर की ऑस्ट्रेलियाई टीम के खिलाफ एक अभ्यास मैच में प्रभावित किया और उसके बाद श्रृंखला के दूसरे टेस्ट मैच में आर. प्रेमदासा स्टेडियम में अपना टेस्ट करियर शुरू किया।
जुलाई 2004 में जब 104 वर्ष की आयु में उनके दादा की मृत्यु हो गई, मुरलीधरन उनके अंतिम संस्कार में भाग लेने के लिए भारत के एक दौरे से घर लौट आये। मुरलीधरन द्वारा सर्वाधिक टेस्ट विकेट के लिए विश्व रिकॉर्ड कायम करने की पेरियासामी सिनासामी की पहली इच्छा पूरी हो गयी थी (कोर्टनी वॉल्श द्वारा बनाये गए रिकॉर्ड को पार कर) लेकिन अपने पोते की शादी देखने के लिए जीवित रहने की चाह पूरी नहीं हुई थी। मुरलीधरन की दादी की मृत्यु एक महीने पहले 97 वर्ष की आयु में हो गयी थी। मुरलीधरन के मैनेजर, कुशील गुणासेकरा ने कहा था कि "मुरली का परिवार करीब से जुडा हुआ और संयुक्त है। वे पारंपरिक मूल्यों का सम्मान करते हैं। मुरली के साथ उनके स्वर्गीय दादा का संबंध बहुत ही अच्छा था।"
मुरलीधरन ने चेन्नई की एक लड़की मधीमलार राममूर्ति से 21 मार्च 2005 को शादी की थी। मधीमलार मलार हॉस्पिटल्स के स्वर्गीय डॉ॰ एस राममूर्ति और उनकी पत्नी डॉ॰ नित्या राममूर्ति की बेटी हैं। उनके पहले बच्चे, नरेन का जन्म जनवरी 2006 में हुआ था।
वर्तनी और नाम का अर्थ
इसके बावजूद कि उनके करियर की शुरुआत से ही उनके नाम का प्रयोग रोमन में मुरलीथरन (Muralitharan) के रूप में बड़े पैमाने पर होता रहा है, यह खिलाड़ी अपने नाम को रोमन में मुरलीदरन (Muralidaran) के रूप में लिखा जाना पसंद करता है। अलग–अलग वर्तनी इसलिए पैदा हुई है क्योंकि तमिल अक्षर த का उच्चारण किसी शब्द में इसके स्थान के आधार पर "टी (ट)" और "डी (ड)" दोनों तरह से हो सकता है। इसे अक्सर अन्य अक्षर ட से "थ" के रूप में लिप्यांतरित किया जाता है जो एक विकृत 'ट" या 'ड' है। 2007 में जब क्रिकेट ऑस्ट्रेलिया ने ऑस्ट्रेलिया और श्रीलंका के बीच होने वाली भिड़ंत के लिए नयी वार्न, मुरलीधरन ट्रॉफी का अनावरण करने का फैसला किया, मुरलीधरन से यह स्पष्ट करने का आग्रह किया गया कि उनके नाम का उच्चारण कैसे किया जाए. क्रिकेट ऑस्ट्रेलिया के प्रवक्ता पीटर यंग ने पुष्टि की कि "उन्होंने जो उच्चारण दिया है वह मुरलीधरन (Muralidaran) है।
मुरलीधरन को शामिल कर किये गए पहले दिन के कवर में एक आधिकारिक मुहर का अनुशीर्षक था "टेस्ट क्रिकेट में सर्वाधिक विकेट लेने वाला खिलाड़ी, मुथैया मुरलीधरन, जारी करने का पहला दिन 03.12.2007, कैम्प पोस्ट ऑफिस, असगिरिया अंतरराष्ट्रीय क्रिकेट स्टेडियम, कैंडी".
मुरलीधरन नाम का अर्थ है "बांसुरी रखने वाला" जो भगवान कृष्ण का एक पर्यायवाची शब्द है जो हिंदू धर्म में एक देवता हैं और जिनके बारे में कहा जाता है कि वे पशुओं की निगरानी करते समय अपनी बांस की बांसुरी बजाया करते थे।
श्रीलंका में
घरेलू क्रिकेट में मुरलीधरन ने प्रथम–श्रेणी की दो श्रीलंकाई टीमों, तमिल यूनियन क्रिकेट एंड एथलेटिक क्लब के लिए प्रीमियर ट्राफी में और सेन्ट्रल प्रोविंस के लिए प्रोविंसियल चैंपियनशिप में खेला है। उनका रिकॉर्ड असाधारण रहा है – 46 मैचों में 14.51 रन की औसत से 234 विकेट.
इंग्लैंड में
उन्होंने इंग्लैंड में काउंटी क्रिकेट भी खेला है, विशेष रूप से लंकाशायर के लिए (1999, 2001, 2005 और 2007) जहां वे क्लब के लिए अठाईस प्रथम–श्रेणी मैचों में दिखाई दिए। 2003 के सीजन के दौरान उन्होंने केंट के लिए पाँच प्रथम श्रेणी के मैच खेले। अंग्रेजी घरेलू क्रिकेट में उनकी गेंदबाजी का रिकार्ड भी असाधारण है – 33 मैचों में 15.62 की औसत से 236 विकेट. अपने प्रयासों के बावजूद वे न तो प्रीमियर ट्राफी या न ही काउंटी चैम्पियनशिप में एक खिताब जीतने वाली प्रथम श्रेणी की घरेलू टीम में रहे हैं। वे ज्यादातर मौजूदा टेस्ट खिलाड़ियों में इस मामले में असाधारण रहे हैं कि उन्होंने अन्य प्रथम श्रेणी के मैचों की तुलना में कहीं अधिक टेस्ट मैच खेले हैं (30 नवम्बर 2007 तक 116 टेस्ट और 99 अन्य प्रथम श्रेणी के मैच).उन्हें 2011 में ग्लूसेस्टरशायर द्वारा टी –20 मैचों में खेलने के लिए अनुबंधित किया गया है।
भारत में
फरवरी 2008 में मुरलीधरन को इंडियन प्रीमियर लीग (आईपीएल) में चेन्नई सुपर किंग्स की ओर से टी-20 क्रिकेट खेलने के लिए चुना गया था। उन्हें आईपीएल की चेन्नई फ्रेंचाइजी, इंडिया सीमेंट द्वारा एक बोली प्रक्रिया के माध्यम से 600,000 डॉलर में खरीदा गया था। चेन्नई सुपर किंग्स आईपीएल के प्रारंभिक संस्करण के फाइनल में राजस्थान रॉयल्स से पराजित होकर उपविजेता रही थी। मुरलीधरन ने 6.96 रन प्रति ओवर की औसत से 15 मैचों में 11 विकेट झटके थे। 2010 में आईपीएल के तीसरे सत्र में मुरलीधरन आईपीएल चैम्पियनशिप जीतने वाली टीम चेन्नई सुपर किंग्स का हिस्सा रहे थे। मुरलीधरन सभी तीनों टूर्नामेंटों के बाद टीम के सर्वाधिक विकेट लेने वाले गेंदबाज भी रहे है।
2011 की आईपीएल खिलाड़ियों की नीलामी में मुरलीधरन को कोच्चि टीम ने 1.1 मिलियन अमेरिकी डॉलर (यूएसडी) में खरीदा था।
मुरलीधरन को 2008–09 के रणजी ट्राफी टूर्नामेंट में बंगाल का प्रतिनिधित्व करने के लिए अनुबंधित किया गया था। उनसे टूर्नामेंट के दूसरी शाखा – प्लेट लीग में करीब चार मैच खेलने की अपेक्षा की गयी थी।
गेंदबाजी शैली और करियर की प्रगति
मुरलीधरन इस खेल के इतिहास में कलाई द्वारा स्पिन कराने वाले पहले ऑफ–स्पिनर हैं। वे लम्बे समय तक लगातार गेंदबाजी (मैराथन स्पेल) करते हैं, फिर भी आम तौर पर आक्रामक रहते हैं। उनकी अनूठी गेंदबाजी शैली एक खुले कंधे वाले छोटे रन–अप के साथ होती है और कलाई से एक तीव्रता से निकालने वाली गेंद के साथ पूरी होती है जिसके कारण उन्हें गलती से एलन बोर्डर ने उनके करियर की शुरुआत में उन्हें एक लेग स्पिनर समझ लिया था। उनके ऑफ–ब्रेक के अलावा उनकी मुख्य गेंदबाजी एक तेज टॉपस्पिनर होती है जो सीधी जाती है और 'दूसरा', जो एक अनूठी गेंदबाजी है, आसानी से समझ में नहीं आने वाले बदलाव के साथ लेग से ऑफ (उनकी स्टॉक डिलीवरी की विपरीत दिशा) की ओर मुड़ती है। उनका नवीनतम परिवर्तन शेन वार्न के स्लाइडर का एक संस्करण है जो उनके हाथ के किनारे से झटके से निकलती है और एक फ्लिपर की तरह तेजी से बल्लेबाज की ओर जाती है। उनकी अत्यधिक लचीली कलाई उन्हें विशेष रूप से प्रभावशाली बनाता है और किसी भी सतह पर घुमाव (टर्न) लेने की गारंटी देता है।
1992 में अपनी शुरुआत के बाद से मुरलीधरन ने 800 टेस्ट विकेट और 500 से अधिक एक दिवसीय अंतरराष्ट्रीय विकेट प्राप्त किया है, इस तरह वे अंतरराष्ट्रीय क्रिकेट के दो मुख्य स्वरूपों में संयुक्त रूप से 1,000 विकेट लेने वाले पहले खिलाड़ी बन गए हैं।
शुरुआती वर्ष
28 अगस्त 1992 को 20 साल की उम्र में मुरलीधरन ने खेतारामा स्टेडियम में ऑस्ट्रेलिया के खिलाफ अपनी शुरुआत की थी और 141 रन देकर 3 विकेट लिया था। क्रेग मैकडरमोट उनके पहले टेस्ट विकेट थे। उनकी अजीब शैली और उनके कोणीय रन–अप से पता चला कि वे रन–ऑफ–द–मिल स्पिनर नहीं थे। अपने पहले टेस्ट के दौरान उन्होंने एक ऐसा आउट किया था जिससे कई लोगों को मुरलीधरन की विशेष शक्तियों के बारे में आश्वस्त कर दिया था। इसमें टॉम मूडी का लेग स्टंप उखाड़ गया था जब उन्होंने एक गेंद में कंधे का इस्तेमाल किया था और यह गेंद ऑफ–स्टंप के दो–फीट बाहर जाकर गिरी थी।
1992–93 में इंग्लैंड और न्यूजीलैंड के खिलाफ श्रीलंका की लगातार टेस्ट जीत में एक प्रमुख भूमिका निभाते हुए युवा मुरलीधरन क्षमता दिनों–दिन निखरती चली गयी। उनके करियर में यही वो समय था जब उन्होंने अपने लीडर, सलाहकार और एक समय के व्यावसायिक भागीदार, आधिकारिक कप्तान अर्जुन रणतुंगा के साथ एक करीबी संबंध बनाया। इस संबंध ने उनकी सफलता को एक आधार दिया और इसका मतलब यह था टीम के एकमात्र विकेट लेने वाले गेंदबाज के रूप में उनकी स्थिति में शायद ही कोई संदेह रह गया था। रणतुंगा पूरी तरह आश्वस्त थे कि मुरलीधरन की असामयिक रूप से परिपक्व प्रतिभा श्रीलंका के छोटे से टेस्ट इतिहास में एक नए युग का संकेत देगी.
मुरलीधरन टीम के प्रदर्शन से प्रभावित हुए बिना श्रीलंका के तटों के बाहर बल्लेबाजों को निरंतर भ्रमित करते रहे। 1993–94 में भारत के हाथों श्रीलंका की शर्मनाक पराजय, जिसके सभी टेस्ट मैचों में पारी की हार हुई थी, मुरलीधरन अपनी झोली में 12 विकेट डालकर एकमात्र सफल गेंदबाज रहे थे। मोहम्मद अजहरुद्दीन, सचिन तेंदुलकर, नवजोत सिद्धू और विनोद कांबली और की डरावनी चौकड़ी द्वारा बनाए गए कुछ विशाल स्कोर के सामने उनकी दृढ़ता ने गेंदबाजी के लिए तीव्र तुलना प्रस्तुत की थी जिसके साथ उनकी टीम के साथी खिलाड़ियों ने यह श्रृंखला खेली थी।
मार्च 1995 में न्यूजीलैंड में वह मौका आया जब मुरलीधरन ने किसी भी मैदान पर एक मैच–विजेता के रूप में अपने गुणों का प्रदर्शन किया। विदेशी धरती पर श्रीलंका की पहली जीत में डुनेडिन में एक घास वाली पिच पर मुरलीधरन ने क्रीज पर जमे रहने वाले न्यूजीलैंड के खिलाड़ियों को खूब छकाया. श्रीलंका के प्रबंधक दिलीप मेंडिस के इस दावे की पुष्टि हो गयी कि मुरलीधरन ठोस पिच पर भी गेंद को घुमा सकते हैं। उसी वर्ष बाद में पाकिस्तान के अपने दौरे के ठीक पहले उपमहाद्वीप के बल्लेबाजों को संकट में डालने की उनकी क्षमता पर संदेह पैदा हो गया था। उसी श्रृंखला में 19 विकेट लेकर और 2–1 की एक ऐतिहासिक जीत दर्ज करवाकर इन ऑफ–स्पिनर ने संदेह करने वालों को खामोश कर दिया। जिन पाकिस्तानियों ने पिछली घरेलू श्रृंखला में वार्न के लेग ब्रेक गेंदों का बखूबी सामना किया था, वे मुरली के खिलाफ कभी सहज नहीं रहे।
1995 के घटनापूर्ण बॉक्सिंग डे (बॉक्सिंग डे) टेस्ट से पहले मुरलीधरन ने 32.74 की एक अनाकर्षक औसत से 22 टेस्ट मैचों में 80 विकेट झटके थे। अपने करियर के इस मुकाम पर भी वे श्रीलंका के अग्रणी विकेट लेने वाले गेंदबाज थे जो रमेश रत्नायके के 73 विकेटों के कुल योग से आगे निकल गए थे।
बॉक्सिंग डे टेस्ट 1995
बॉक्सिंग डे 1995 को मेलबोर्न क्रिकेट ग्राउंड में श्रीलंका और ऑस्ट्रेलिया के बीच दूसरे टेस्ट के दौरान ऑस्ट्रेलियाई अंपायर डेरेल हेयर ने 55,239 लोगों की भीड़ के सामने श्रीलंकाई स्पिनर मुथैया मुरलीधरन पर गेंद को थ्रो (इन्ते की तरह फेंकने) का आरोप लगाया| हेयर द्वारा तीन ओवरों में इस ऑफ स्पिनर को सात बार नो–बॉल दिया गया जिनका मानना था कि उस समय के 23 वर्ष के इस खिलाड़ी ने गेंद फेंकने के दौरान अपनी बांह को मोड़ा और सीधा किया था, जो क्रिकेट में एक अवैध शैली है।
इस नाटक खेल के दूसरे सत्र के मध्य में घटित हुआ। मुरलीधरन ने भोजनावकाश से पहले अंपायर स्टीव डन या मैदान के सदस्यों के छोर से दो ओवर की गेंदबाजी की थी जिसके दौरान अम्पायर हेयर स्क्वेयर लेग पर खड़े थे और ये गेंदें किसी घटना के बिना निकल गयीं। 2:34 pm बजे उन्होंने अंपायर हेयर के सिरे या दक्षिणी सिरे से आक्रमण शुरू किया। मुरलीधरन का तीसरा ओवर खाली (मैडन) गया था जिसमें सभी गेंदों को एक बार फिर वैध करार दिया गया था लेकिन उनके चौथे ओवर में हेयर ने उन्हें चौथी और छठी गेंद को थ्रो कर फेंकने के लिए दो बार नो–बॉल करार दिया। अंपायर ने उनके पांचवें ओवर में भी दूसरी, चौथी और छठी गेंदों में उन्हें लगातार तीन बार नो-बॉल करार दिया। जब यह गेंदबाज अपने कूल्हों पर हाथ रख कर हैरानी से खड़ा रह गया, पांच बार नो-बॉल दिए जाने ने श्रीलंकाई कप्तान अर्जुन रणतुंगा को तत्काल प्रतिक्रया के लिए उकसा दिया जो अपने टीम प्रबंधन से सलाह लेने के लिए 3:03 pm बजे मैदान से बाहर चले गए। वह 3:08 pm पर वापस लौटे और मुरलीधरन से गेंदबाजी कराना जारी रखा जिन्हें उनके छठे ओवर में दूसरी और छठी गेंदों पर फिर से दो बार नो-बॉल दिया गया। 3:17 pm पर रणतुंगा से गेंदबाज को आक्रमण से हटा लिया, हालांकि उन्होंने फिर से उन्हें अम्पायर डन की छोर से 3:30 pm पर गेंदबाजी के लिए उतारा. हालांकि हेयर अपनी पुस्तक "डिसीजन मेकर" में यह बताते हैं कि चाय के विश्राम के अंत तक उन्होंने कहा था कि वे मुरलीधरन को नो-बॉल करार देंगे भले ही वे किसी भी सिरे से गेंदबाजी करें, उन्होंने ऐसा नहीं किया। मुरलीधरन ने किसी नो–बॉल के बिना अन्य 12 ओवरों की गेंदबाजी पूरी की और मार्क वॉ को आउट करने के बाद 18–3–58–1 के आंकड़ों के साथ दिन की समाप्ति की।
दो दिन तक चली लंबी ऑस्ट्रेलियाई पारी के दौरान विवाद काफी बढ़ गया। नो–बॉल करार दिए जाने के बाद मुरलीधरन ने अंपायर स्टीव डन के छोर से स्क्वेयर लेग पर स्टीव डन या हेयर के किसी विरोध के बिना अगले 32 ओवरों की गेंदबाजी की। इस घटना के बाद श्रीलंकाई शिविर उग्र हो गया लेकिन आईसीसी मुरलीधरन की शैली की वैधता तय करने के लिए उठाये गए, परिणाम रहित कदमों की सूची का उल्लेख करते हुए हेयर के बचाव में आ गयी। गेंदबाजी छोर से मुरलीधरन को नो-बॉल करार देकर हेयर ने उस अधिकार की अवहेलना की जिसके अनुसार सामान्य रूप से थ्रो करने का निर्णय लेना स्क्वायर लेग अम्पायर का अधिकार माना जाता है। डन को अपने साथी का समर्थन करने के लिए इस परंपरा को तोड़ना पड़ा था।
मैच के अंत में श्रीलंकाइयों ने अपने गेंदबाज से जुड़ी इस समस्या का समाधान कैसे किया जाए इसका पता लगाने के लिए आईसीसी से हेयर के साथ परामर्श करने की अनुमति देने का अनुरोध किया। इस पर खेल का नियंत्रण करने वाले निकाय की सहमति होने के बावजूद ऑस्ट्रेलियाई क्रिकेट बोर्ड ने इस आधार पर इसका पक्ष लिया कि इससे हर मैच के बाद टीमों द्वारा अंपायरों से पूछताछ का सिलसिला शुरू हो सकता है और इसका मतलब यह था कि थ्रो करने का विवाद आने वाले सप्ताहों में विश्व कप श्रृंखला में भी विवाद को बढ़ावा देगा। श्रीलंकाई इस बात से निराश थे कि उन्हें कोई स्पष्टीकरण नहीं मिला था और उन्होंने अपने गेंदबाज को उन मैंचों में खिलाने का फैसला किया जिसमें हेयर द्वारा अम्पायरिंग नहीं की जायेगी और वे यह जानना चाहते थे कि अन्य अंपायर हेयर के फैसले का समर्थन करेंगे या नकार देंगे।
मुरलीधरन के एक्शन को 1996 में पश्चिमी ऑस्ट्रेलिया विश्वविद्यालय और हांगकांग यूनिवर्सिटी ऑफ साइंस एंड टेकनोलॉजी में जैव-रासायनिक विश्लेषण के बाद आईसीसी द्वारा मंजूरी दे दी गयी थी। उन्होंने यह निष्कर्ष निकाला कि उनकी शैली ने "गेंद फेंकने का दृष्टि भ्रम" पैदा कर दिया था।
मध्य करियर
16 मार्च 1997 को मुरलीधरन 100 टेस्ट विकेट तक पहुंचने वाले पहले श्रीलंकाई बने जब उन्होंने हैमिल्टन टेस्ट की दूसरी पारी में स्टीफन फ्लेमिंग को आउट किया।
जनवरी 1998 में मुरलीधरन ने कैंडी में जिम्बाब्वे के खिलाफ पहले टेस्ट में अपना पहला दस विकेट लेने का कारनामा किया। श्रीलंका आठ विकेट से जीती और मुरलीधरन का आंकड़ा 117 रन 12 विकेट का रहा।
उसी वर्ष अगस्त में इंग्लैंड के खिलाफ एकमात्र टेस्ट मैच में मुरलीधरन ने अपने करियर का सर्वश्रेष्ठ टेस्ट मैच का आंकड़ा 220 रन पर 16 विकेट बनाया। इंग्लैंड की दूसरी पारी में मुरलीधरन ने 54.2 ओवरों की एक मैराथन गेंदबाजी की जिसमें उन्होंने 65 रन देकर 9 विकेट लिया, अन्य विकेट एक रन आउट के रूप में था। बेन होलिओक उनका 200वां टेस्ट विकेट बने। श्रीलंका ने यह मैच दस विकेट से जीता जो इंग्लैंड में इसकी पहली टेस्ट जीत थी। 2007 में सर्वाधिक टेस्ट विकेटों का विश्व रिकॉर्ड तोड़ने के बाद मुरलीधरन ने टिप्पणी की थी कि इंग्लैंड के खिलाफ ओवल में 1998 का उनके प्रदर्शन ने उनके करियर को उजागर किया था। उन्होंने कहा "हर किसी ने सोचा था कि मैं उस समय एक अच्छा गेंदबाज था और फिर मैंने वहां से वापस मुड़कर नहीं देखा."
अपना 58वां टेस्ट खेलते हुए मुरलीधरन ने उस समय अपना 300वां टेस्ट विकेट लिया जब दिसंबर 2000 में उन्होंने डरबन में पहले टेस्ट मैच में शॉन पोलक को आउट किया। केवल डेनिस लिली अपने 56वें टेस्ट में उनसे तेज इस मील के पत्थर तक पहुंचे थे।
4 जनवरी 2002 को कैंडी में मुरलीधरन एक पारी में सर्वश्रेष्ठ आंकड़े पर पहुंच सकते थे लेकिन जिम्बाब्वे के खिलाफ नौ विकेट प्राप्त कर लेने के बाद रसेल अर्नोल्ड ने शॉर्ट लेग पर एक कैच छोड़ दिया। वे दसवें विकेट पर चूक गए जब चमिंडा वास ने हेनरी ओलोंगा को अपीलों के दबाव के बीच विकेट के पीछे कैच करवा दिया। इस प्रकार मुरलीधरन ने पहली पारी में 51 रन पर 9 विकेट लेने के बाद दूसरी पारी में 64 रन पर 4 विकेट लिया और रिचर्ड हैडली के एक मैच में 10 विकेट लेने के कारनामे की बराबरी की, लेकिन ऐसा करने के लिए उन्हें 15 टेस्ट कम खेलने पड़े.
15 जनवरी 2002 को अपना 72वां टेस्ट खेलते हुए मुरलीधरन 400-विकेट के ऐतिहासिक मुकाम पर पहुंचने वाले सबसे तेज गेंदबाज बने जब उन्होंने गाले में तीसरे टेस्ट मैच में ओलोंगा को बोल्ड कर दिया।
16 मार्च 2004 को मुरलीधरन श्रीलंका और ऑस्ट्रेलिया के बीच दूसरे टेस्ट मैच के दौरान कैंडी में 500 विकेट तक पहुंचने वाले सबसे तेज और सबसे युवा गेंदबाज बन गए। अपने 87वें टेस्ट में उन्होंने कास्प्रोविच को बोल्ड कर अपना 500वां शिकार बनाया जबकि इसके ठीक चार दिन पहले वार्न गाले में दोनों टीमों के बीच पहले टेस्ट मैच के पांचवें दिन इस ऐतिहासिक मुकाम पर पहुंचे थे। वार्न ने 500 विकेट तक पहुंचने के लिए 108 टेस्ट खेला था। मुरलीधरन ने दूसरे टेस्ट मैच के पहले दिन 4–48 का आंकड़ा बनाया जब ऑस्ट्रेलिया को पहली पारी में 120 रन पर समेट दिया गया था।
वॉल्श और वार्न से आगे निकलना
मई 2004 में मुरलीधरन वेस्टइंडीज के कोर्टनी वाल्श के 519 टेस्ट मैच के रिकार्ड से आगे निकल कर सर्वाधिक विकेट लेने वाले गेंदबाज बन गए। जिम्बाब्वे के म्लुलेकी अंकाला टेस्ट मैंचों में मुरलीधरन के 520वें शिकार बने। मुरलीधरन का यह रिकॉर्ड उस समय तक कायम रहा जब अक्टूबर 2004 में शेन वार्न ने इस पर कब्जा नहीं कर लिया। वार्न ने भारत के इरफ़ान पठान का विकेट लेकर श्रीलंकाई मुथैया मुरलीधरन के 532 विकेटों के आंकड़े को पीछे छोड़ दिया। वार्न ने कहा कि उन्होंने मुरलीधरन के साथ अपने द्वंद्व का फ़ायदा उठाया जो उस समय कंधे की सर्जरी के बाद दरकिनार कर दिए गए थे।
एक उत्कृष्ट वर्ष के बाद मुरलीधरन को 2006 में विजडन लीडिंग क्रिकेटर इन द वर्ल्ड चुना गया था। छह टेस्ट मैचों में उन्होंने 60 विकेट लिए। उन्होंने लगातार चार मैचों में से प्रत्येक में दस विकेट लिया, यह 'दूसरा' मौका था जब उन्होंने ऐसी उपलब्धि का प्रदर्शन किया था। उनके 60 विकेट के कारनामे में शामिल विपक्षी टीमें थीं विदेश में इंग्लैंड और न्यूजीलैंड तथा देश में दक्षिण अफ्रीका: गंभीर विपक्षी टीमें. कुल मिलाकर मुरलीधरन ने उस कैलेंडर वर्ष में 11 टेस्ट मैचों में 90 विकेट लिए।
जुलाई 2007 में मुथैया मुरलीधरन ऑस्ट्रेलिया के शेन वार्न के बाद 700 टेस्ट विकेट लेने वाले दूसरे गेंदबाज बन गए। ऑफ स्पिनर मुरली इस ऐतिहासिक मुकाम पर उस समय पहुंचे जब उन्होंने कैंडी में अस्गारिया स्टेडियम में तीसरे और अंतिम टेस्ट मैच के चौथे दिन बांग्लादेश के अंतिम खिलाड़ी सैयद रसेल को फरवीज माहरूफ द्वारा कैच करवा दिया। इस विकेट ने एक पारी और 193 रन से श्रीलंका की जीत पक्की कर श्रृंखला में मेजबान को 3–0 से मात दे दिया। मुरलीधरन ने प्रत्येक पारी में छह विकेट लेकर 20वीं बार एक टेस्ट मैच में 10 या इससे अधिक विकेट लेने का कारनामा किया। हालांकि वे नवंबर 2007 में श्रीलंका के ऑस्ट्रेलिया दौरे में वार्न के 708 विकेट के रिकॉर्ड से आगे निकलने में असमर्थ रहे, उन्हें दो टेस्ट मैचों में सिर्फ चार विकेट ही मिल पाया।
मुरलीधरन ने 3 दिसम्बर 2007 को कैंडी में इंग्लैंड के खिलाफ पहले टेस्ट मैच के दौरान सर्वाधिक टेस्ट विकेटों का रिकॉर्ड फिर से हासिल कर लिया। इस स्पिनर ने इंग्लैंड के पॉल कॉलिंगवुड को बोल्ड कर अपना 709वां टेस्ट शिकार बनाया और इस क्रम में शेन वॉर्न से आगे निकल गए। मुरलीधरन ने यह मुकान अपने 116वें टेस्ट में हासिल किया – वॉर्न से 29 मैच कम – और उन्होंने ऑस्ट्रेलियाई खिलाड़ी के 25.41 की तुलना में केवल 21.77 रन प्रति विकेट खर्च किया। यह मुरलीधरन का 61वां 5 विकेट लेने का कारनामा था। वॉर्न का मानना था कि मुरलीधरन इस खेल से संन्यास लेने से पहले "1000 विकेट" ले जायेंगे. पूर्व रिकॉर्ड धारक कोर्टनी वॉल्श का भी मत था कि अगर मुरलीधरन अपनी विकेटों की भूख को कायम रखते हैं तो यह संभव हो जाएगा. खुद मुरलीधरन का मानना ​​था कि इसकी संभावना है कि वे इस मील के पत्थर तक पहुंच जायेंगे.
विश्व रिकार्ड से परे
जुलाई 2008 में मुरलीधरन और अजंता मेंडिस ने भारत की मजबूत बल्लेबाजी प्रतिष्ठा का मजाक बना दिया जब श्रीलंका ने कोलंबो में पारी और 239 रनों के एक रिकॉर्ड अंतर से पहला टेस्ट मैच जीत लिया। मुरलीधरन ने 110 पर 11 विकेट के आंकड़े के साथ मैच पूरा किया जब 377 रनों की बढ़त प्राप्त करने के बाद दूसरी पारी में भारत को 138 रनों पर समेट दिया गया। उन्हें नवोदित अजंता मेंडिस द्वारा अच्छी तरह से समर्थन मिला जो अत्यंत विविधता के साथ गेंदबाजी करने वाले एक अपरंपरागत स्पिनर हैं जिन्होंने अपने पहले मैच में आठ विकेट लिए थे।
मुरलीधरन का मानना था कि मेंडिस के उभरने से उनके अपने करियर को लंबा खींचने में मदद मिलेगी. 36 वर्षीय मुरलीधरन और 23 वर्षीय मेंडिस ने पहले टेस्ट में भारत की करारी हार में एक दुर्जेय साझेदारी की, दोनों ने 20 में से 19 विकेट आपस में बांट लिए। "अगर वह इस तरह से प्रदर्शन करता है तो निश्चित रूप से अंतरराष्ट्रीय क्रिकेट में बहुत सारे विकेट प्राप्त करेगा. अब जबकि वह आ गया है, मुझे लगता है कि मैं कुछ और साल टेस्ट क्रिकेट खेल सकता हूँ. एक टेस्ट पारी में 50 ओवर की गेंदबाजी करना बहुत कठिन है। अब अगर मैं केवल 30–35 ओवर करता हूँ और वह मुझसे अधिक गेंदबाजी करता है तो मेरे लिए काम आसान हो जाएगा.
प्रदर्शन का विश्लेषण
जुलाई 2007 में मुरलीधरन ने एलजी आईसीसी प्लेयर रैंकिंग के आधार पर 920 अंकों का अपने करियर का सर्वश्रेष्ठ टेस्ट बॉलिंग का दर्जा हासिल किया। यह टेस्ट क्रिकेट में एक स्पिन गेंदबाज द्वारा हासिल किया गया अब तक का सर्वोच्च दर्जा है। यह उन्हें एलजी आईसीसी की अब तक की सर्वश्रेष्ठ गेंदबाजी की रेटिंग में चौथे स्थान पर भी रखता है।
मुरलीधरन को अन्य सभी नौ टेस्ट खेलने वाले देशों के खिलाफ एक मैच में 10 या उससे अधिक विकेट लेने और साथ ही इनमें से प्रत्येक के खिलाफ 50 विकेट पर हासिल करने का अद्वितीय गौरव प्राप्त है। उन्होंने पांच देशों के खिलाफ एक पारी में 7 या इससे अधिक विकेट प्राप्त किया है, इन देशों के नाम है इंग्लैंड, भारत, दक्षिण अफ्रीका, वेस्ट इंडीज और जिम्बाब्वे (ऊपर दी गयी तालिका को देखें). मुथैया मुरलीधरन ने अन्य सभी टेस्ट टीमों के खिलाफ कम से कम पांच बार पांच विकेट लेने का कारनामा भी किया है। एकमात्र देश जिसमें वे पारी में पांच विकेट लेने में असफल रहे वह था ऑस्ट्रेलिया, जहां पारी का उनका सर्वश्रेष्ठ विश्लेषण 55 पर 3 था।
वर्तमान में वे 200 से अधिक टेस्ट विकेट लेने वाले किसी भी गेंदबाज के लिए सर्वोच्च विकेट/मैच अनुपात (6:1) रखते हैं और उन्होंने श्रीलंका द्वारा खेले गए 175 में से 178 टेस्ट मैचों में इसका प्रतिनिधित्व किया है (67.4%).
बांग्लादेश और जिम्बाब्वे को छोड़कर बाकी टीमों के खिलाफ मुरलीधरन ने 108 टेस्ट मैचों में 624 विकेट लिए। तुलनात्मक रूप से बांग्लादेश और जिम्बाब्वे के खिलाफ अपने मैचों को छोड़कर वॉर्न ने 142 टेस्ट मैचों में 691 विकेट लिए। मुरली का 24.05 का औसत वार्न के करियर के 25.41 के औसत से थोड़ा बेहतर है। मुरलीधरन ने टेस्ट क्रिकेट में 18 बार मैच के सर्वश्रेष्ठ खिलाड़ी का पुरस्कार जीता है।
अन्य सफल अंतरराष्ट्रीय गेंदबाजों के खिलाफ मुरलीधरन की गेंदबाजी रिकार्ड की एक अन्य तुलना देश के बाहर उनका करियर रिकॉर्ड है। मुरलीधरन को यह आलोचना मिली है कि उन्होंने स्वदेशी जमीन पर विकेट लेकर महान सफलता का स्वाद चखा है जो अन्य अंतरराष्ट्रीय पिचों की तुलना में कहीं अधिक स्पिन-अनुकूल अनुकूल हैं। श्रीलंका के बाहर उनके टेस्ट मैचों के रिकॉर्ड के एक त्वरित विश्लेषण से पता चलता है कि उन्होंने 52 मैचों में 26.24 रन प्रति विकेट की औसत से 278 विकेट लिया है जो 60.1गेंद प्रति विकेट की एक स्ट्राइक रेट है। इसी तरह स्पिन गेंदबाजी के प्रतिद्वंद्वी शेन वार्न ने "विदेशों में" 25.50 की औसत और 56.7 की स्ट्राइक रेट पर 73 मैचों से 362 विकेट के थोड़े बेहतर रिकार्ड के साथ संन्यास लिया था। टेस्ट क्रिकेट की विविधताओं के कारण जिन मैदानों पर मैच खेले गए और जिन मैदानों पर विपक्षी टीम ने उनके खिलाफ मैच खेचा, इस आधार पर शीर्ष स्तर के खिलाड़ियों की गुणवत्ता की तुलना इस तरह से किया जाना बहुत ही मुश्किल और व्यक्तिपरक है। हालांकि यह स्पष्ट है कि मुरलीधरन ने टेस्ट के नौसिखियों जिम्बाब्वे और बांग्लादेश के साथ स्वदेशी जमीन पर खेलकर 16 रन प्रति विकेट से भी कम के औसत के सतह कहीं बेहतर प्रदर्शन किया।
क्रिकइन्फो (Cricinfo) के आंकड़ों के संपादक एस राजेश ने यह निष्कर्ष निकाला है कि 2000–2009 का दशक 1940 के दशक से टेस्ट बल्लेबाजों के लिए सर्वश्रेष्ठ 10-वर्ष का समय रहा है। इस अवधि के दौरान मुरलीधरन स्पष्ट रूप से टेस्ट विकेट लेने वाले प्रमुख गेंदबाज रहे जिन्होंने गेंद पर बल्ले के प्रभुत्व के बावजूद 20.97 की औसत से 565 विकेट अपनी झोली में डाले। शेन वार्न ने इसी दशक के दौरान 25.17 की औसत से 357 विकेट हासिल किया। टेस्ट मैचों में 100 से अधिक विकेट लेने वाले स्पिनरों में केवल जॉन ब्रिग्स (17.75), जिम लेकर (21.24), बिल ओ रेली (22.59) और क्लेरी ग्रिमेट (24.21) का गेंदबाजी औसत 25.00 से बेहतर है।
मुरलीधरन ने जिन 133 टेस्ट मैचों में खेला उनमें से 54 में वे विजेता टीम का हिस्सा रहे। उन मैचों में उन्होंने 16.18 प्रति विकेट की शानदार औसत और 42.7 की स्ट्राइक रेट से कुल मिलाकर 438 विकेट (प्रति मैच 8.1 विकेट) झटके. मुरलीधरन ने अपने देश श्रीलंका लिए 132 टेस्ट मैचों में 795 विकेट लिए। इन 132 टेस्ट मैचों में उनके बाद श्रीलंका के लिए सर्वाधिक विकेट चमिंडा वास के नाम रहे जिन्होंने इस स्पिनर की उपलब्धि से 40% कम - 309 विकेट हासिल किया। इनके अलावा कोई अन्य खिलाड़ी 100 के आंकड़े को पार नहीं कर पाया। सामूहिक रूप से श्रीलंकाई गेंदबाजों ने अवधि के दौरान 1968 विकेट प्राप्त किये जिनमें से मुरलीधरन का हिस्सा 40.4% का रहा। उनमें से 10 से अधिक विकेट लेने वाले 24 अन्य श्रीलंकाई खिलाड़ियों में से केवल लसिथ मलिंगा मुरलीधरन की 54.9 की तुलना में एक बेहतर स्ट्राइक रेट (52.3) से ऐसा कर सके - और मलिंगा ने कहीं अधिक, सटीक रूप से कहा जाए तो 6657.1 ओवरों की गेंदबाजी की।
करियर का सारांश
12 अगस्त 1993 को मुरलीधरन ने खेतारामा स्टेडियम में भारत के विरुद्ध अपने एक दिवसीय अंतरराष्ट्रीय (ओडीआई) करियर की शुरुआत की थी और 10 ओवरों में 38 रन पर एक विकेट हासिल किया था। प्रवीण आमरे उनके पहले ओडीआई विकेट थे।
27 अक्टूबर 2000 को शारजाह में मुरलीधरन ने भारत के विरुद्ध 30 रन देकर 7 विकेट लिया था जो उस समय एक दिवसीय अंतरराष्ट्रीय मैचों में गेंदबाजी का सर्वश्रेष्ठ आंकड़ा था।
9 अप्रैल 2002 को मुरलीधरन ने एलजी आईसीसी प्लेयर रैंकिंग के आधार पर 913 अंकों के करियर के सर्वोच्च शिखर की ओडीआई गेंदबाजी रेटिंग हासिल की। यह एक दिवसीय अंतरराष्ट्रीय मैचों में एक स्पिन गेंदबाज द्वारा प्राप्त सर्वोच्च दर्जा है। यह उन्हें एलजी आईसीसी सर्वश्रेष्ठ ओडीआई गेंदबाजी रेटिंग्स में भी चौथे स्थान पर रखता है।
2006 में मुरलीधरन की गेंदों पर एक दिवसीय अंतरराष्ट्रीय पारियों में 'दूसरा' (अब तीसरा) सर्वाधिक रन (99) ठोका गया था। ऑस्ट्रेलियाई, विशेष रूप से एडम गिलक्रिस्ट ने उस समय मुरलीधरन की गेंदबाजी पर सामान्य से अधिक आक्रमण किया। यह भी उल्लेखनीय है कि ओडीआई मैचों में ऑस्ट्रेलियाइयों के खिलाफ मुरलीधरन का रिकॉर्ड बहुत अच्छा नहीं रहा है और यह उस समय बार फिर से साबित हो गया जब 2007 के विश्व कप के फाइनल मैच में वे अप्रभावी रहे; उनको सताने वाले प्रमुख खिलाड़ी थे गिलक्रिस्ट.
मुरलीधरन ने 1996, 1999, 2003 और 2007 के चार क्रिकेट विश्व कप टूर्नामेंटों में खेला है। उन्होंने 31 मैचों में 53 विश्व कप विकेट हासिल किया है और विश्व कप के दो फाइनल मैचों में श्रीलंका का प्रतिनिधित्व किया है। 1996 में मुरलीधरन श्रीलंका की विश्व कप विजेता टीम का हिस्सा थे जिसने पाकिस्तान के लाहौर में ऑस्ट्रेलिया को हराया था। मुरलीधरन 2007 के विश्व कप के फाइनल मैच में भी खेले थे जब ऑस्ट्रेलिया ने बारबाडोस के ब्रिजटाउन में श्रीलंका को हरा दिया था। उन्होंने 2007 के विश्व कप में 23 विकेट हासिल किया था और अंततः ग्लेन मैक्ग्रा के बाद टूर्नामेंट के दूसरे सबसे ज्यादा विकेट लेने वाले गेंदबाज रहे थे।